kardosdrur/scandi-wiki huggingface dataset:
Forsvarets Medalje for Fortjenstfuld Indsats

Forsvarets Medalje for Fortjenstfuld Indsats er en dansk medalje der kan tildeles militært og civilt ansatte i Forsvaret samt udlændinge der har gjort en fortjenstfuld indsats for det danske forsvar. Medaljen blev indstiftet den 27. november 1991.

Det er Forsvarschefen der tildeler medaljen som er i sølv, rund og forsiden præges af de tre løver og 9 søblade fra Danmarks rigsvåben mens der på bagsiden er indgraveret sted og årstal. Medaljen er påsat et rødt krydsbånd med to smalle hvide striber på hver side af båndet. Ved yderligere tildelinger påhæftes der første gang et egeløv af sølv og tredje gang et egeløv af guld.

Den 11. juni 2012 overrakte den danske ambassadør i Italien Forsvarets Medalje for Fortjenstfuld Indsats til fire italienske officerer for deres gode samarbejde på Naval Air Station Sigonella under borgerkrigen i Libyen

Referencer

Eksterne henvisninger 
 retsinformation.dk: Cirkulære om tildeling af Forsvarets Medalje for Fortjenstfuld Indsats 
 skibden.dk: Forsvarets Medalje for Fortjenstfuld Indsats

Ordener, dekorationer og medaljer fra Danmark
Etableret i 1991
Danmarks militær
Ciclider

Ciclider er fisk fra familien Cichlidae af ordenen Perciformes. Familien er omfattende med stor diversitet,
og mindst 1.650 arter er beskrevet. Den hører til en af de største inden for hvirveldyrene og
nye arter opdages hvert år. Mange er endnu ikke beskrevet, hvorfor det endelige antal arter er ukendt; men det
vurderes, at der findes 2.000 til 3.000 arter. Ciclider er meget udbredt inden for akvariehobbyen, fordi mange
arter er meget farverige eller har en interessant adfærd. Enkelte ciclider har betydning som spisefisk.

Beskrivelse 
Ciclider har en mangfoldighed af kropsbygninger og findes fra 2,5 centimeter til næsten 1 meters længde.
Hovedparten af arterne er af medium størrelse, ovale i form og lidt sideværts komprimeret og kan minde om små udgaver
af aborren. Nogle arter har en mere fladtryk og skiveformet krop. Andre arter har en langstrakt krop.

Udbredelse og habitat 
Det største antal arter findes i tropisk Afrika, hvoraf en stor del lever i de store søer: (Malawi, Tanganyika og Victoria). Omkring 400 arter lever i Mellem- og Sydamerika. Enkelte arter lever omkring Cuba og Hispaniola, mens en enkelt art lever i Texas i USA.

17 arter forekommer på Madagaskar, og i Asien lever 15 arter i Indien og Sri Lanka. En enkelt art findes i den sydlige del af Iran og syv arter forekommer i Israel og Jordan (Jordandalen).

Generelt er ciclider ferskvandsfisk, men nogle arter tåler brakvand og kan leve i mangroveområder. Det gælder særligt arter fra Indien, Madagaskar, Cuba og Hispaniola.

Ernæring og reproduktion 

Kosten for ciclider spænder meget vidt. Nogle ciclider er deciderede rovfisk, andre er planktonspisere og der er arter, som udelukkende lever af planter. Enkelte arter er meget specialiserede og lever af skæl eller øjne fra andre fisk, som de angriber.

Ciclider har generelt en udviklet yngelpleje, og de fleste arter afsætter deres æg på et substrat, hvorefter den ene eller begge forældre vogter æggene. Nogle arter er mundrugende: en af forældrene opbevarer de befrugtede æg i mundhulen. Når æggene er udklækket, kan larverne udvikles i mundhulen.

Discusfisken er kendt for en særlig form for yngelpleje, idet forældrene udskiller et særligt slimlag, som ungerne spiser af de første uger.

Betydning som spisefisk 
Visse ciclider af slægten Tilapia opdrættes i store dele af verden som spisefisk. Det er den tredje mest betydningsfulde fisk i akvakulturer. Det skyldes fiskens hurtige tilvækst og høje indhold af protein. Hertil kommer at fisken i
modsætning til f.eks. laks og ørred kan opdrættes med vegetabilsk foder. Den største produktion af Tilapia sker i
Kina. Slægten stammer fra Afrika.

Akvariehobby 
Ciclider er populære akvariefisk, og mange arter er lette at holde i et akvarium. Scalaren og Discusfisken er avlet i
årtier og derved fremkommet et stort antal kulturtyper med iøjnefaldende farver eller mønstre. Interessen for
ciclider tog et stort spring i 1970'erne og 1980'erne, da mange spændende arter fra de store afrikanske søer blev tilgængelige i handlen.

Kilder/henvisninger 
 fishbase.org
 Chapman, Frank A. (Juli 1992)

 
Akvariedyr
Masao Maruyama

var generalløjtnant i den japanske hær under 2. verdenskrig.

Biografi 
Maruyama stammede fra Nagano Prefekturet og tog eksamen i 23. årgang fra det kejserlige japanske officersskole i 1911 og i 31. årgang fra krigsakademiet i 1919. Han var militærattaché i Storbritannien 1923–1925 og i Britisk Indien 1929-1930. Da han kom tilbage til Japan blev tilordnet generalstaben med ansvar for militære efterretninger vedrørende USA og Storbritannien. Han vendte tilbage til Storbritannien 1934–1935 på den japanske ambassade i London.

Efter at være blevet forfremmet til oberst i 1935 vendte Maruyama tilbage til generalstaben i Tokyo. 1937-1938 var han chef for 4. regiment af den kejserlige garde. Ved starten af den anden kinesisk-japanske krig havde han kommandoen over tropper i felten under Episoden på Marco-Polo-Broen i juli 1937. Den 15. juli 1938 blev han forfremmet til generalmajor, og han fik kommandoen over den 6. infanteribrigade.

Som generalløjtnant og chef for 2. division blev Maruyama og hans division indsat på Guadalcanal fra september og oktober 1942 som reaktion på de Vestallieredes landgang på øen. Under det efterfølgende slag om Guadalcanal havde Maruyama kommandoen over tropperne i Kampene ved Matanikau og det efterfølgende slaget om Henderson Field i oktober 1942 hvor Maruyamas tropper blev afgørende slået. Maruyama og de overlevende fra hans division blev evakueret fra Guadalcanal i februar 1943 og han tog sin afsked fra aktiv tjeneste i 1944. Han døde den 11. november 1957.

Henvisninger

Kilder

Yderligere læsning

Bøger

Eksterne kilder 
 
 
 
 
 

Militærfolk fra Japan
Japanere i 2. verdenskrig
Ria-Sirach

Ria-Sirach (catalansk: Rià i Cirac) er en kommune i departementet Pyrénées-Orientales i Sydfrankrig. Den består af to landsbyer Ria og Sirach, som ligger på hver sin side af floden Têt.

Geografi 
Ria-Sirach ligger ved floden Têt i landskabet Conflent 47 km vest for Perpignan. Hovedvejen N116 mellem Perpignan og Bourg-Madame i Cerdagne går gennem byerne. Nærmeste byer er mod nordøst Prades (3 km) og mod sydvest Villefranche-de-Conflent (4 km).

Historie 
Ria nævnes første gang i det 9.århundrede. Fra 1134 og indtil revolutionen tilhørte byen det nærliggende kloster Saint-Michel de Cuxa.

Byen ligger på en bakketop med et slot øverst. Slottet nævnes i 1195 og blev ødelagt af Peter 4. af Aragoniens tropper i 1347. Slottet blev genopbygget, men endelig ødelagt i anden haldel af det 17. århundrede.

Sirach blev en del af kommunen Ria i 1822. I 1973 blev Urbanya indlemmet og kommunen skiftede navn til Ria-Sirach-Urbanya. Urbanya blev dog udskilt igen i 1983 og kommunen har siden heddet Ria-Sirach.

Demografi

Udvikling i folketal

Kilder

Eksterne henvisninger 

 Pyrénées Catalanes - Ria 
 Pyrénées Catalanes - Sirach 

Byer i Pyrénées-Orientales
Alan Noble

Alan Henry Noble (født 9. februar 1885 i Loughborough, død 30. november 1952 i Chatswood, Australien) var en engelsk hockeyspiller, som deltog i OL 1908 i London.

Noble spillede for flere klubber i Lancashire som venstre halfback og spillede seks landskampe for England, alle i 1908. Ved OL 1908 stillede Storbritannien med fire hold, og Noble spillede for England, som først besejrede Frankrig 10-1, derpå i semifinalen Skotland 6-1 og i finalen Irland 8-1.

Noble var søn af en bankdirektør og fulgte i sin fars fodspor som bankmand. Han emigrerede senere til Australien, hvor han arbejdede i Union Bank of Australia.

Referencer

Eksterne henvisninger 

Hockeyspillere fra England
Deltagere for Storbritannien ved sommer-OL 1908
Olympiske mestre fra Storbritannien
Carlo's Bake Shop

Carlo's Bake Shop, almindeligvis kendt som Carlo's Bakery og også kendt som Carlo's City Hall Bake Shop, er et bageri beliggende på 95 Washington Street i Hoboken, New Jersey, overfor rådhuset. Det drives i øjeblikket af Buddy Valastro Jr. Bageriet har fået offentlig opmærksomhed, da det medvirkede i TLC tv-serien, Cake Boss.

Kilder 

Bagerier
Detailvirksomheder fra USA
Mauno Pekkala

Mauno Pekkala (født 27. januar 1890 i Sysmä, død 30. juni 1952) var en finsk venstreorienteret politiker, som var landets statsminister mellem 1946 og 1948.

Pekkala repræsenterede Det socialdemokratiske parti i Finland, men forlod partiet, da 2. verdenskrig brød ud. Da krigen var ovre, sluttet Pekkala sig til det finske Demokratiske Forbund for Finlands folk, som var en alliance af kommunister, socialister og socialdemokrater. Pekkala tilhørte også Socialistisk Samlingsparti, som samarbejdede med DFFF.

Statsministre fra Finland
Finansministre fra Finland
Forsvarsministre fra Finland
Skyggetante

Skyggetante er en ugift kvinde, der lever hos sin familie. 
Det er oftest en ældre kvinde uden uddannelse der ikke kan forsørge sig selv og lever hos broderen eller søsterens familie, hvor manden er eneforsøger.

En skildring af en skyggetante findes i tv-serien Matador med rollen Elisabeth Friis, der bor hos sin søsters familie i Korsbæk.
Fjerde episode af serien, der fokuserer på hendes historie, har titlen "Skyggetanten".

Henvisninger 

Familierelationer
Stereotyp
Kvinder
Werner Thierry

Tancred Einar Bertrand Wilhelm Immanuel Werner Garnæs Thierry (9. november 1916 i Hjallese, Odense – 23. august 2003, Anholt) var en dansk forfatter, lektor og litteraturkritiker. 

Thierry blev student i Odense 1934, cand.mag. i fransk, dansk og engelsk i 1942. Siden 1930'erne kommunist og medlem af DKP. Han udviklede i denne periode en stor foragt for fascisme og nazisme, under krigen var han formand for Studentersamfundet, som arrangerede den store Brandes-mindefest i 1942. 

Efter krigen blev han medarbejder på avisen Land og Folk, men brød med DKP i 1957, da han var med i en udbrydergruppe omkring den ekskluderede formand Aksel Larsen, som dannede SF, og udtrykte senere kritik af kommunismen. 

Gift i 1944 med Eva Damkier, boede på Østerbro i København. Han arbejdede som lektor, i sit forfatterskab var det særligt biografier om Georg Brandes og Hans Kirk han beskæftigede sig med.

Notater 

Kommunister fra Danmark
Faglitterære forfattere fra Danmark
Modstandsfolk fra Danmark
Personer fra Odense
Dansksprogede forfattere fra Danmark
Forståelse

Forståelse er en psykologisk proces relateret til et abstrakt eller fysisk genstand, såsom en persons situation eller budskab, hvorved man er i stand til at tænke over det og bruge begreber til at håndtere de pågældende objekter. Forståelse er en relation mellem den vidende og formålet med at forstå.

Eksempler 
 Man forstår vejret, hvis man er i stand til at forudsige og at give en forklaring på nogle af dens funktioner osv.
En psykiater forstår en andens bekymringer , hvis han / hun ved, at personens bekymringer, deres årsager, og kan give nyttige råd om, hvordan man håndtere angst osv.
En person, der forstår en kommando, hvis han/hun ved, hvem gav det, hvad der forventes af udstederen, og om kommandoen er legitim, og hvorvidt man forstår personen der giver kommandoen.
Man forstår en argumentation, et argument , eller et sprog , hvis man bevidst kan gengive informationsindholdet som overføres via meddelelsen.
Man forstår et matematisk begreb, hvis man kan løse problemer ved hjælp af det, især problemer, man ikke har løst før.

Kilder 

Psykologi
W (nationalpark)

W nationalparken  er en stor nationalpark i grænseområdet mellem Niger, Benin og Burkina Faso. Parken ligger omkring nogle meandrer i Nigerfloden som er formet som bogstavet W.

Nationalparken blev vedtaget oprettet i 1954, og omfatter 10.000 km². En stor del af parken ligger i regionen Tillabéri i Niger, men den strækker sig også ind i Benin og Burkina Faso. Nationalparken er stort set ubeboet område, men fulanier, som er nomader, flytter sine dyreflokke gennem parken. Parkens område i Niger blev i 1996 erklæret som verdensarvsområde. Burkina Faso nominerede sin del af parken til verdensarvstatus i 2004, og Benin har fulgt efter. Et område på 94.070 km² blev i 2020 udpeget som biosfærereservat under UNESCOs Man & Biosphere program

Parken ligger mellem 180 og 338 moh., og tilhører klimatisk set det tørre Sahelbælte. Der falder mellem 500 og 800 mm årlig nedbør, det meste under sommermonsunen.

Beskyttelsen af parken er begrundet med at landskabet viser resultaterne af et langvarigt interaktiv samvirke mellem natur og mennesker. Parken er Vestafrikas vigtigste habitat for vilde hovdyr. Parken er også et Ramsarområde, på grund af vådområdenes betydning som fuglehabitat. Parken er omgivet af en række andre fredede landskabsområder, hvilket øger områdets biologiske betydning for de berørte arter, og områdets værneværdi.

Fauna 
Nationalparken er kendt for sine pattedyr, blandt andet jordsvin, bavianer, kafferbøffel (Syncerus caffer), caracal, gepard, elefant, flodhest, leopard, løve, serval og vortesvin.

Eksterne kilder og henvisninger 

 UNEP World Conservation Monitoring Centre: faktaark

Verdensarvsområder i Afrika
Nigers geografi
Nationalparker i Afrika
Ramsarområder
Biosfærereservater under UNESCO
Santino Marella

Anthony Carelli (født 14. marts 1974), bedst kendt som Santino Marella,
er en italiensk-canadisk professionel wrestler, mixed martial artist og judokæmper, der arbejder for WWE.
Carelli har vundet Intercontinental Champion to gange, tidligere United States Champion, og tidligere Tag Team Champion med Vladimir Kozlov.

Eksterne henvisninger 

 
 
 

Wrestlere fra Canada
Sportsfolk fra Italien
Tarvisio

Tarvisio (tysk: Tarvis; slovensk: Trbiž) er en by og kommune i det nordligste Italien, byen har  indbyggere. Med sin placering tæt ved både den østrigske og slovenske grænse, har den en blandet atmosfære af både latinsk, germansk og slavisk kultur. Byen blev først italiensk i 1918, da grænsen mellem Italien og Østrig blev rykket hertil fra Pontebba, 25 km vest herfor.

Byen er et pilgrimsmål samt et populært skisportsresort. Tidligere foregik der også en hel del grænsehandel.

Byer i Friuli-Venezia Giulia
Lilli Andersen

Lilli Andersen eller Else Lilly Andersen gift Svanberg (6. december 1914 i Roskilde – 24. januar 1988 i Linköping, Sverige) var en kvindelig dansk svømmer. 

Lilli Andersen, der repræsenterede Dansk Kvinde-Gymnastikforening, deltog ved Sommer-OL 1932 i Los Angeles. Lilli Andersen deltog både i 100 meter og 400 meter fri svømning. Bedste resultat var en semifinaleplads i 400 meter fri svømning. 
Hun nåede en 3. plads på 400 meter fri på EM 1934.

Lilli Andersen var bedst kendt i offentligheden for langdistancesvømning, hvor hun var kendt under tilnavnet ”Den svømmende Smørrebrødsjomfru”. 20. juni 1937 svømmede hun over Storebælt fra Halsskov til Knudshoved på 7 timer og 49 minutter. Bedriften blev filmen i filmen Else Kragh og Lilli Andersens Storebælt-svømning.

Eksterne henvisninger 
 

Danskere i 1900-tallet
Personer fra Roskilde
Olympiske svømmere fra Danmark
Lunge (bredere betydning)

[[Fil:heart-and-lungs.jpg|thumb|Menneskets lunger flankeret af hjertet og de store blodårer i brystkassen<ref name = "GA">Gray's Anatomy of the Human Body, 20th ed. 1918.</ref>]]

Lungerne (latin pulmones) er den livsnødvendige vejrtrækning (åndedrættet, respirationen) foregår i mange luftåndende dyr, inklusiv de fleste tetrapoder, nogle få fisk og nogle få snegle. I pattedyr og de mere komplekse livsformer, er de to lunger lokaliseret nær rygraden på hver side af hjertet. Lungernes primære funktion er at transportere ilt fra Jordens atmosfære ind i blodstrømmen, og frigive carbondioxid fra blodstrømmen ud i atmosfæren. Denne gasudveksling lader sig gøre i en mosaik af specialiserede celler som danner millioner af små exceptionelt tyndvæggede luftsække kaldet alveoli.

 Fugle 
Fugles lunger er relativt små, men er forbundet til 8 eller 9 luftsække, som findes igennem det meste af kroppen, og bliver efter tur forbundet til luftrum i knoglerne. Ved inhalation, strømmer luften gennem fuglens luftrør og i luftsækkene. Luft strømmer kontinuert fra luftsækkene bagerst, gennem lungerne, som har en stort set konstant rumfang, til luftsækkene forrest. Fra her, ekshaleres luften. Disse lunger med stort set konstant rumfang kaldes "kredsløbslunger", i kontrast til "lunger af bælgtypen", som findes i de fleste andre dyr.

Fuglelunger indeholder millioner af små parallelle passager kaldet parabronchi.

 Dinosaur 

Forskere har fremvist bevis og argumenter for luftsække i sauropoder, "prosauropoder", coelurosaurer, ceratosaurer, og theropoderne Aerosteon og Coelophysis.

I "avancerede" sauropoder ("neosauropoder") har de bagerste og hofternes vertebraer tegn på luftsække.

Bevis på luftsække er også fundet i theropoder. Forskning indikerer at coelurosaur fossiler, ceratosaurs,
og theropoderne Coelophysis og Aerosteon udviser bevis på luftsække. Coelophysis, fra den sene kridttid, er en af de tidligste dinosaurer vis fossiler viser bevis på kanaler til luftsække. Aerosteon'', en sen kridttid allosaur, havde de mest fugle-lignende luftsække fundet indtil videre.

Krokodiller, varaner og flyveøgler 
Både krokodiller og varaner har udviklet fuglelignende lunger, hvilket giver en envejs luftstrøm og endda luftsække.
De nu uddøde flyveøgler havde tilsyneladende yderligere udviklet denne lungetype, forlænget luftsækkene ud i vingemembranerne - og i tilfældene med lonchodectidae, tupuxuara og azhdarchoidea, i bagbenene.

Kilder/referencer

Se også 

 Menneskelunge
 Asfyksi
 Gælle
 blad (organ)
Montgat

Montgat (Catalansk udtale: [muŋˈɡat]) er en catalansk by i comarcaet Maresme i provinsen Barcelona i det nordøstlige Spanien. Byen har  indbyggere og dækker et areal på 2,95 km². Den er beliggende mellem Badalona og Premià de Mar, der også er placeret mellem Mataró, hovedstaden i comarcaet, og Barcelona. Montgat betjenes af Rodalies de Catalunya, der bl.a. opererer mellem Barcelona og Maçanet-Massanes.

Demografi

Referencer

Eksterne henvisninger 

Byer i Catalonien
Phan Thiết

Phan Thiết er en by i det sydlige Vietnam med et indbyggertal (pr. 2011) på cirka 350.000, at området er 206 kvadratkilometer.. Byen er hovedstad i Binh Thuan. Byen ligger ved kysten til det Sydkinesiske hav, og er en af landets vigtigste havnebyer. Phan Thiết er 198 km fra Ho Chi Minh-byen.

Byer i Vietnam
CPH:LITT

CPH:LITT er en årlig international litteraturfestival i København. Festivalen, der har eksisteret siden 2008, strækker sig over fire dage i maj og tiltrækker et stort publikum fordelt på adskillige scener. Styregruppen i CPH:LITT består af forlægger Per Kofod, Christian Have, Helvinn Høst, Anette Wad og Nils Bjervig samt festivalleder Ivan Rod.

Festivalen har haft besøg af forfattere som Salman Rushdie og Sara Stridsberg samt det amerikanske forfatterpar Siri Hustvedt og Paul Auster.

Referencer

Eksterne henvisninger 
 CPH:LITT 
 CPH:LITT ruller sig ud dr.dk
 http://havekommunikation.dk/presserum/cphlitt/cphlitt-etablerer-sig-som-biennale 
 En aften med litterær sightseeing

Litteraturfestivaler i Danmark
Kultur i København
Etableret i 2008
Maresme

Maresme er et comarca i provinsen Barcelona i Catalonien, hvis hovedstad er Mataró. 

Den grænser i nord til La Selva, i øst til Middelhavet, i syd til Barcelonès, og i vest til Vallès Oriental.

Maresme har et areal på og et befolkningstal på  indbyggere.

Kommuner 

Maresme er delt ind i følgende 30 kommuner (municipis):

 Alella
 Arenys de Mar 
 Arenys de Munt 
 Argentona 
 Cabrera de Mar 
 Cabrils
 Caldes d'Estrac 
 Calella 
 Canet de Mar 
 Dosrius
 Malgrat de Mar 
 El Masnou 
 Mataró 
 Montgat 
 Òrrius
 Palafolls 
 Pineda de Mar 
 Premià de Dalt 
 Premià de Mar
 Sant Andreu de Llavaneres 
 Sant Cebrià de Vallalta 
 Sant Iscle de Vallalta 
 Sant Pol de Mar
 Sant Vicenç de Montalt 
 Santa Susanna 
 Teià 
Tiana
 Tordera
 Vilassar de Dalt 
 Vilassar de Mar

Reference

Eksterne henvisninger 

 

Comarques i Catalonien
Spanien
Tolmezzo

Tolmezzo (tysk: Tolmein; slovensk: Tolmeč) er en by og kommune i den norditalienske provins Udine i regionen Friuli-Venezia Giulia, byen har  indbyggere.

Byen er placeret ved floderne Tagliamento og Friaul og var tidligere hovedbyen i den historiske romerske region Carnia. Den er knudepunkt for trafikken i det nordøstlige Italien, da der udgår motorvej, Autostrada 23, mod både grænsebyen Tarvisio og videre østpå mod Villach i Østrig samt sydpå mod Udine og videre til Adriaterhavet. Desuden er der en hovedvej mod nord til Plöckenpass ved grænsen til Østrig.

Omkring 1420 blev byen annekteret af Republikken Venedig, men byen beholdte sine handelsrettigheder. Efter Freden i Campo Formio i 1797 blev det overdraget til Østrig og efter en kort periode med fransk overherredømme blev den i 1815 indlemmet i vicekongeriget Lombardiet-Venetien, som var klientstat til Østrig. Efter Pragfreden i 1866 blev den indlemmet i det nye Kongeriget Italien.

Byer i Friuli-Venezia Giulia
I²C

I²C (Inter-Integrated Circuit; generelt refereret til som "two-wire interface") er en multi-master seriel single-ended computerbus dataprotokol opfundet af Philips, der anvendes til at tilslutte primært internt lavhastigheds periferiudstyr til bundkort, indlejrede systemer, mobiltelefoner eller anden elektronisk udstyr.

Siden midt 1990'erne har mange konkurrenter (f.eks., Siemens AG (senere Infineon Technologies AG, nu Intel mobile communications), NEC, Texas Instruments, STMicroelectronics (tidligere SGS-Thomson), Motorola (senere Freescale), Intersil, osv.) sendt I²C produkter ud på markedet, som er fuldt ud kompatible med NXP (tidligere Philips halvleder afdeling) I²C-system.

Siden 10. oktober 2006 har man ikke skullet betale licens for at implementere I²C protokollen. Man skal dog stadig betale licens for I²C slave adresser allokeret af NXP.

SMBus blev defineret af Intel i 1995 og indeholder en delmængde af I²C, som definerer protokollen mere strikst. En af formålene med SMBus er at promovere robusthed og interoperabilitet. Moderne I²C systemer har indarbejdet politikker og regler fra SMBus, og understøtter nogle gange både I²C og SMBus med minimal nødvendig rekonfiguration.

Revisioner 
Nyeste øverst:

 I 2012, Version 4.0 tilføjede 5-MHz Ultra Fast-mode (UFm) for nye USDA og USCL linjer som anvender push-pull logik uden pull-up modstande, og tilføjede assigned manufacturer ID table.

 I 2007, Version 3.0 tilføjede 1-MHz Fast-mode plus (Fm+), og en udstyrs ID mekanisme.

 I 2000, Version 2.1 introducerede en mindre opstramning version 2.0.

 I 1998, Version 2.0 tilføjede 3.4-MHz High-speed mode (Hs) med stømbesparende krav for elektrisk spænding og strøm.

 I 1992, Version 1.0 (den første standardiserede version) tilføjede 400-kHz Fast-mode (Fm) og en 10-bit addresseringstilstand for at øge kapaciteten til 1008 datanet-værter.

 I 1982 blev det oprindelige 100-kHz I²C system skabt som et simpelt internt bussystem for at styre forskellige Philips elektronik mikrochips.

Se også 
 Relaterede busser
 SMBus
 PMBus
 ACCESS.bus
 Relaterede stik:
 Serial Presence Detect (SPD) – almindelig i DRAM hukommelsesmoduler.
 Display Data Channel (DDC) – anvendt i video stik, såsom VGA, DVI, HDMI, DisplayPort.
 UEXT-stik.

Kilder/referencer

Yderligere læsning 
 Mastering the I²C Bus; Vincent Himpe; 248 pages; 2011; .
 The I2C Bus : From Theory to Practice; Dominique Paret; 314 pages; 1997; .

Eksterne henvisninger

Officiel specifikation 
 Official I2C Specification , NXP
 List of assigned I2C addresses , NXP

Andre kilder 
 Detailed Introduction, Primer
 Tackling I2C Development Complexities Using Innovative Tools 

Busser (datakommunikation)